JAS ขยับแรง-วอลุ่มแน่น จับตา! ADVANC ปิดดีลเทกฯ 3BB พ่วง JASIF เร็วนี้
เปิดตลาดภาคบ่าย JAS ขยับแรง-วอลุ่มแน่น จับตา! ADVANC ปิดดีลเทกฯ 3BB พ่วง JASIF เร็วนี้ หลังผู้ถือหน่วยหนุน AIS การเข้าซื้อ เสริมความแข่งแกร่งกองทุน
เปิดตลาดภาคบ่าย JAS ขยับแรง-วอลุ่มแน่น จับตา! ADVANC ปิดดีลเทกฯ 3BB พ่วง JASIF เร็วนี้ หลังผู้ถือหน่วยหนุน AIS การเข้าซื้อ เสริมความแข่งแกร่งกองทุน
15 พ.ย. 2565

ผู้สื่อข่าวรายงานว่า วันนี้ (15 พ.ย.65) ราคาหุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS ณ เวลา 15:32 น. อยู่ที่ระดับ 2.44 บาท บวก 0.06 บาท หรือ 2.52% สูงสุดที่ระดับ 2.46 บาท ต่ำสุดที่ระดับ 2.36 บาท ด้วยมูลค่าการซื้อขาย 56.18 ล้านบาท
ราคาหุ้น กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF ณ เวลา 15:32 น. อยู่ที่ระดับ 8.25 บาท บวก 0.05 บาท หรือ 0.61% สูงสุดที่ระดับ 8.25 บาท ต่ำสุดที่ระดับ 8.20 บาท ด้วยมูลค่าการซื้อขาย 51.68 ล้านบาท
สำหรับราคาหุ้น JAS ที่ปรับตัวขึ้นมานั้น คาดมาจากดีลการเข้าซื้อ บริษัท ทริปเปิลที บรอดแบนด์ จำกัด (มหาชน) หรือ TTTBB และซื้อหน่วยลงทุน JASIF ของ บริษัท แอดวานซ์ ไวร์เลส เน็ทเวอร์ค จำกัด (AWN) ซึ่งเป็นบริษัทย่อยของ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC อาจมีสัญญาณที่ดีและจะได้ข้อสรุปในเร็วๆนี้
โดยก่อนหน้านี้ กลุ่มแลนด์ แอนด์ เฮ้าส์ ซึ่งถือหุ้นในกองทุน JASIF ประมาณ 7.7% มีมุมมองเชิงบวกต่อดีลการเข้าซื้อดังกล่าว เนื่องจากเชื่อมั่นว่าศักยภาพของ AIS ที่มีความแข็งแกร่ง จะทำให้กองทุน JASIF ปรับตัวดีขึ้น ทางกลุ่มแลนด์ฯ จึงเห็นด้วยกับการเข้ามาลงทุนของ AIS